കെ. സുകുമാരനുണ്ണി

ഇന്ത്യയിലെ കേരളത്തിലെ ഒരു അധ്യാപകനും, സർവീസ് യൂണിയൻ പ്രവർത്തകനും ചെറുകഥാകൃത്തും രാഷ്ട്രീയക്കാരനുമായിരുന്നു കെ. സുകുമാരനുണ്ണി (ഏപ്രിൽ 11, 1929 - ജൂലൈ 13, 1984). അദ്ദേഹം അഞ്ചാം കേരള നിയമസഭയിൽ ശ്രീകൃഷ്ണപുരം നിയമസഭാ മണ്ഡലത്തെ പ്രതിനിധീകരിച്ചു.

 ജീവചരിത്രം 
ചിന്നമ്മാളു വയങ്കരമ്മയുടെ മകനായി 1929 ഏപ്രിൽ 11നാണ് കെ.സുകുമാരനുണ്ണി ജനിച്ചത്. 1984 ജൂലൈ 13 -ന് അദ്ദേഹം അന്തരിച്ചു.

 രാഷ്ട്രീയം 
ഇന്ത്യൻ നാഷണൽ കോൺഗ്രസ്സ് അംഗമെന്ന നിലയിൽ, അഖിലേന്ത്യാ കോൺഗ്രസ് കമ്മിറ്റി അംഗമായും കേരള പ്രദേശ് കോൺഗ്രസ് കമ്മിറ്റി അംഗമായും പാലക്കാട് ജില്ലാ കോൺഗ്രസ് കമ്മിറ്റി ട്രഷററായും സുകുമാരനുണ്ണി പ്രവർത്തിച്ചു. അധ്യാപകനായിരിക്കെ ഓൾ ഇന്ത്യ ഫെഡറേഷൻ ഓഫ് എജ്യുക്കേഷണൽ അസോസിയേഷന്റെ ട്രഷറർ, കേരള എയ്ഡഡ് പ്രൈമറി ടീച്ചേഴ്‌സ് യൂണിയൻ ജനറൽ സെക്രട്ടറി, സംസ്ഥാന പ്രസിഡന്റ്, ടീച്ചേഴ്‌സ് സെൽ സംസ്ഥാന കൺവീനർ തുടങ്ങി നിരവധി പദവികൾ വഹിച്ചിട്ടുണ്ട്.

സുകുമാരനുണ്ണി അഞ്ചാം കേരള നിയമസഭയിൽ ശ്രീകൃഷ്ണപുരം നിയമസഭാ മണ്ഡലത്തെ പ്രതിനിധീകരിച്ചു. 

 സാഹിത്യ കൃതികൾ 

 ഉന്നതി, ചെറുകഥകൾ (1957) 
 രാജൻ, ചെറുകഥകൾ (1959) 

 ബഹുമതികൾ 
അധ്യാപകൻ കൂടിയായ അദ്ദേഹത്തോടുള്ള ആദരസൂചകമായി സുകുമാരനുണ്ണി എജ്യുക്കേഷണൽ ട്രസ്റ്റ് സുകുമാരനുണ്ണി അവാർഡ് ഏർപ്പെടുത്തി. 10,001 ഇന്ത്യൻ രൂപയും മെമന്റോയും പ്രശസ്തി പത്രവും അടങ്ങുന്ന അവാർഡ് സംസ്ഥാനത്തെ മികച്ച അധ്യാപകർക്കാണ് നൽകുന്നത്.

 അവലംബം 

വർഗ്ഗം:അഞ്ചാം കേരള നിയമസഭാംഗങ്ങൾ
വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:രാഷ്ട്രീയക്കാരായ മലയാളികൾ
വർഗ്ഗം:1984-ൽ മരിച്ചവർ
വർഗ്ഗം:1929-ൽ ജനിച്ചവർ